**ANT**

**Telesné znaky mačiek**

***Znaky telesné:***

* Mačka má predĺžené telo, na pomerne nízkych nohách, s krátkym krkom a širokou, pomerne krátkou hlavou, stredne dlhým chvostom a krátkou, rovnou a priľahlou srsťou.
* U ušľachtilých plemien mačiek sú potom zámerne vyšľachtené niektoré odlišné telesné tvary a znaky.
* Mačka je predátor.
* Jej telo je prispôsobené k lovu.
* Dokonale vyvinuté zmyslové orgány jej umožňujú zaznamenať korisť na väčšiu vzdialenosť a obratne ju chytiť
* Telo mačky je plné sily, elegantné a dokáže vyvinúť veľkú rýchlosť a vysoko skákať.
* Má ostré zuby a pazúry, lapenú korisť dokáže rýchlo zabiť
* Chvost je pre mačku veľmi dôležitý.
* Nielenže ním vyjadruje svoje pocity, ale slúži aj ako kormidlo pri páde z výšky, čo jej umožní dopadnúť na všetky štyri labky.
* Silné svaly zadných končatín jej dovoľujú vysoko a ďaleko doskočiť.

**Kostrová sústava mačky**

O ohybnosť, rýchlosť a pohyblivosť mačky sa stará 244 [kostí](https://sk.wikipedia.org/wiki/Kos%C5%A5) a 512 [svalov](https://sk.wikipedia.org/wiki/Sval).  Kostra mačky je útla a predstavuje len 11,5% z celkovej hmotnosti tela. [Chrbticu](https://sk.wikipedia.org/wiki/Chrbtica) tvorí 7 krčných, 13 hrudných, 7 bederných [stavcov](https://sk.wikipedia.org/wiki/Stavec), kosť krížová (3 stavce zrastené) a 20 až 26 stavcov [chvosta](https://sk.wikipedia.org/wiki/Chvost_%28stavovce%29). U bezchvostých mačiek stavce chvosta chýbajú, alebo sú vyvinuté len prvé štyri. Mačka má veľmi pružnú chrbticu a nemá kľúčnu kosť. Stavce chrbtice sú spojené tak, že mačka sa dokáže prakticky ohnúť až o 180 stupňov. Predné končatiny sú spojené s hrudnou kosťou len svalstvom a väzivom, preto môže pri skokoch pružne dopadnúť. Na hrudných končatinách má mačka po päť a na panvových po štyri zatiahnuteľné pazúry. Na spodných plochách má pružné vankúšiky skrývajúce zaťahovateľné, dozadu zahnuté pazúriky. Mačka došľapuje na spodné plochy prstov, ktoré majú pružné vankúšiky. Stavba labky dovoľuje mačke pohybovať sa celkom potichu a bezpečne zdolávať šikmé strechy. Prsty a vankúšiky sú v chovateľskej terminológii označované spoločne „labka alebo tlapka“. S výnimkou [geparda](https://sk.wikipedia.org/wiki/Gepard) vedia všetky mačkovité šelmy zatiahnuť pazúry. Sťahovací mechanizmus sa skladá z dvoch elastických väzov, ktoré spájajú konce dvoch prstových kostí. Napnutý väz drží pazúr stiahnutý pod kožou. Stiahnutie šliach zapríčiní vystrčenie pazúrov a súčasné znehybnenie kĺbu. Pazúriky na predných labkách si mačky obrusujú pravidelným škriabaním, hlavne o drevené predmety, v prírode sú to stromy. Pazúriky na zadných labkách si mačka skracuje ohryzovaním. Americkí veterinári operatívne odstraňujú pazúry doma chovaných mačiek, čo však niektoré organizácie nepovoľujú a v Európe je takýto zákrok klasifikovaný ako týranie a kruté mrzačenie zvieraťa. Kostra mačky sa skladá z kostí [lebky](https://sk.wikipedia.org/wiki/Lebka), [chrbtice](https://sk.wikipedia.org/wiki/Chrbtica), [rebier](https://sk.wikipedia.org/wiki/Rebr%C3%A1) s [hrudnou kosťou](https://sk.wikipedia.org/wiki/Hrudn%C3%A1_kos%C5%A5) a z kostí končatín. Udáva v podstate tvar tela zvieraťa a chráni vnútorné, životne dôležité orgány proti vonkajším vplyvom. Jej stavba umožňuje svalom a šľachám ekonomicky využívať silu na pohyb. Pákovitá stavba panvových končatín a silné chrbtové svaly dávajú mačke schopnosť okamžite vyvinúť rýchlosť či skočiť. Táto rýchlosť je však krátkodobá, dlhšie trvajúci vysoký výkon nie je pre mačku fyziologicky možný. Lebka mačky je stredne dlhá, s dobre vyvinutou mozgovňou a silnými [čeľusťami](https://sk.wikipedia.org/wiki/%C4%8Ce%C4%BEus%C5%A5). V hornej čeľusti má mačka 16, a v dolnej 14 trvalých [zubov](https://sk.wikipedia.org/wiki/Zub). Pravidelný [skus](https://sk.wikipedia.org/w/index.php?title=Skus&action=edit&redlink=1) je kliešťovitý, to znamená, že rezné plochy rezákov spodnej čeľuste sa dotýkajú rezných plôch rezákov hornej čeľusti, ako čeľusti klieští. Pri posúvaní pravidelnosti skusu u šľachtených plemien mačiek je povolená tolerancia v skuse rezákov do 2 mm. Ak je vzdialenosť rezných plôch rezákov väčšia ako 2 mm a rezáky spodnej čeľuste sú pred rezákmi hornej čeľuste, označujeme to ako [predkus](https://sk.wikipedia.org/w/index.php?title=Predkus&action=edit&redlink=1), a naopak je to [podkus](https://sk.wikipedia.org/w/index.php?title=Podkus&action=edit&redlink=1). Oba tieto stavy sú chybou, ktorá môže byť dedične podmienená a v chove je nežiaduca. Oba tieto stavy sú chybou, ktorá môže byť dedične podmienená a v chove je nežiaduca. Mliečny [chrup](https://sk.wikipedia.org/wiki/Chrup) mačky má 26 zubov. Mačiatka sa rodia bezzubé a mliečne zuby sa im prerezávajú vo veku 10 až 30 dní. Trvalý chrup mačky má 30 zubov. Mliečne zuby sa mačiatkam prerezávajú najneskôr vo veku dvoch mesiacov. Výmena mliečneho chrupu sa začína medzi piatim a šiestym mesiacom, skončí sa medzi siedmym a deviatym mesiacom. Závisí to od plemena ale aj výživy. Väčšina chovateľov málokedy zistí výmenu chrupu, iba niektoré mačiatka v tom období horšie žerú. Je však dôležité kontrolovať, či sa zuby správne vyvíjajú. Ak niektoré mliečne zuby nevypadli a na ich miesto sa tlačia trvalé, musí zasiahnuť zverolekár. Pohybová sústava je utváraná na rýchlosť, presnosť skoku, obratnosť a vyvinutie značnej sily. **Zopakovať si pôvod mačiek, naučiť sa telesné znaky mačiek, kostrovú sústavu a tráviacu sústavu**